== Detektering af hændelse ==
Hændelsen blev detekteret af [[LIGO]]-detektorer i de [[USA|amerikanske]] delstater [[Washington (delstat)|Washington]] og [[Louisiana (stat)|Louisiana]]. Efterfølgende analyse af signalet indikerer, at det blev produceret ved kollisionen og sammensmeltningen af to sorte huller. Hændelsen producerede det gravitationelle bølgesignal GW150914,<ref name="PRL-20160211" /> som blev observeret klokken 09:50:45 [[UTC]] den 14. september 2015<ref name="BBC_11Feb16" /> af de to detektorer i LIGO-samarbejdet ved Hanford (Washington) og Livingston (Louisiana), der ligger omkring 3000 kilometer fra hinanden. De to øvrige detektorer af gravitationsbølger, Virgo-detektoren i Italien og GEO600 i Tyskland, var på det givne tidspunkt henholdsvis slukket grundet opgradering og ikke følsom nok til at detektere signalet.<ref name="PRL-20160211" /> I løbet af 0,2 sekunder steg signalet i [[frekvens]] og [[amplitude]] med omkring 8 svingninger fra 35 til 150 Hz, hvor amplituden toppede. Detektionen blev rapporteret mindre end tre minutter efter dataene var blevet opfanget.<ref name="PRL-20160211" /> Den blev først bemærket af en forsker ved Albert Einstein Institute i [[Hannover]], [[Tyskland]], der fulgte LIGO-observationerne på afstand.<ref>{{cite web|url=http://www.newyorker.com/tech/elements/gravitational-waves-exist-heres-how-scientists-finally-found-them|title=Gravitational Waves Exist: The Inside Story of How Scientists Finally Found Them|publisher=The New Yorker|access-date=11. februar 2016|archive-date=11. februar 2016|archive-url=https://archive.today/20160211162956/http://www.newyorker.com/tech/elements/gravitational-waves-exist-heres-how-scientists-finally-found-them|url-status=live}}</ref> Statistisk signalanalyse og 16 dages data før og efter signalhændelsen fra 12. september til 20. oktober identificerede GW150914 som en rigtig hændelse (ikke støj eller lignende) med en signifikans på over [[Standardafvigelse|5,1 sigma]], det vil sige med en høj grad af sandsynlighed.<ref name="PRL-20160211" />
Historie